Vyhlásenie

Ministerstva práce, sociálnych vecí a rodiny Slovenskej republiky

Návrh zákona, ktorým sa mení zákon Národnej rady Slovenskej republiky č. 90/1996 Z. z. o minimálnej mzde v znení neskorších predpisov sa predkladá na rokovanie vlády bez rozporov.

N á v r h

Zákon
z ...........  2002,
 ktorým sa mení  zákon Národnej rady Slovenskej republiky č. 90/1996 Z. z. o minimálnej mzde v znení neskorších predpisov

	Národná rada Slovenskej republiky sa uzniesla na tomto zákone:

Čl. I

Zákon Národnej rady Slovenskej republiky č. 90/1996 Z. z. o minimálnej mzde v znení zákona č. 366/1997 Z. z., zákona č. 56/1999 Z. z. a zákona č. 346/1999 Z. z. sa mení  takto:

1.	§ 2 odsek  2 znie: 
 “(2) Minimálna mzda za každú odpracovanú hodinu je určená pre zamestnancov, ktorých ustanovený týždenný pracovný čas je 40 hodín. Ak  ustanovený týždenný pracovný čas je nižší ^1) ako 40 hodín, suma minimálnej mzdy za každú odpracovanú hodinu sa úmerne zvýši.”.
Poznámka pod čiarou k odkazu 1 znie: 
“1) § 85 ods. 2 až 5  Zákonníka práce.”.

2.	V § 2 odsek 3 sa slová “dojednaný alebo povolený” nahrádzajú slovom “dohodnutý”.

3. Poznámky pod čiarou k odkazom 2 a 3 znejú:
 “2) § 49 Zákonníka práce.
  3) § 118  Zákonníka práce, § 78 ods. 1 zákona č. 312/2001 Z. z. o štátnej službe a o zmene a doplnení niektorých zákonov, § 15 ods. 1 zákona č. 313/2001 Z. z. o verejnej službe.”.

4.	V § 3 ods. 2 sa vypúšťajú slová “alebo upraví vo vnútornom predpise vydanom po prerokovaní s príslušným odborovým orgánom”.

5. Poznámky pod čiarou k odkazom  4 a 5 znejú:
“4) § 131 ods. 2 písm. a) Zákonníka práce.
 5) § 133 Zákonníka práce.”.

6.  § 5 znie:
“§ 5
Pri výpočte doplatku podľa § 3 ods. 1 sa  do dosiahnutej mzdy nezahŕňa mzda za prácu nadčas,^6) mzdové zvýhodnenie za prácu vo sviatok,^6a) mzdové zvýhodnenie za nočnú prácu^6b) a mzdové zvýhodnenie za prácu v sťaženom a zdraviu škodlivom pracovnom prostredí.^6c) Do počtu odpracovaných hodín na účely tohto zákona sa nezahŕňajú hodiny práce nadčas.”.
Poznámky pod čiarou k odkazom 6 až 6c znejú:
“6) Napríklad  § 121 Zákonníka práce, § 93 zákona č. 312/2001 Z. z., § 34 zákona č. 313/2001 Z. z.
6a) Napríklad  § 122 Zákonníka práce, § 88 zákona č. 312/2001 Z. z., § 33 zákona č. 313/2001 Z. z.
6b) Napríklad  § 123 Zákonníka práce, § 86 zákona č. 312/2001 Z. z., § 31 zákona č. 313/2001 Z. z.
6c) Napríklad  § 124 Zákonníka práce, § 89 zákona č. 312/2001 Z. z., § 24 zákona č. 313/2001 Z. z.”.

7.	Poznámka pod čiarou k odkazu 7 znie:
“ 7) Zákonník práce.”.

8.	Poznámka pod čiarou k odkazu 10 znie:
“ 10) Zákon č. 366/1999 Z. z. o daniach z príjmov v znení neskorších predpisov.”.

Čl. II

	Tento zákon nadobúda účinnosť 1. apríla 2002.